
PRAČOVJEK i NJEGOVA UMJETNOST, 


A. Stiegenlmann je izdao g. 1910. djelo »Altamira, Ein Kunst- 
tempel des Urmenschen (Keplerbund-Verlag, Godesberg bei Bonn). 
Uvod je djelu napisao prof, Dr, E, Dennert i u njemu veli: »Hram 
umjetnosti i to pračovjeka!l«  Začudit će se tko pročita ovo djelce 
i pomnjivo promotri slike, što su ih u tamnoj spilji izveli ovi pra- 
ljudi iz diluvijalne dobe, možda pred 10 tisuća godina. O tim je sli- 
kama gotovo svatko skeptično govorio do pred 20 godina. Sada 
poznajemo ovakove slike barem u 30 spilja španjolskih i osobito 
francuskih. Da ih pogledamo. 


i. Otkriće važnijih spilja. 

Marcelino de Sautuola vraćao se g, 1878. s izložbe u Parizu. 
Na tom se povratku svrati u spilju Altamira kod Santander, u 
sjevernoj Španjolskoj, koju su lovci bili slučajno otkrili već pred 
10 godina. Ovaj istraživalac zače tekar g. 1887. s iskapanjem u 
spilji. On je pri tome naišao pri ulazu spilje na skup školjki s neo- 
litičkom, to jest iz novokamene dobe, industrijom. Jednog dana za- 
pazi njegova kćerkica slike na zidovima spilje. I on se začudi 
čitavom broju životinjskih freska, osobito bisona, u crvenoj i crnoj 
boji. Tko je to naslikao? Modernom čovjeku ne bi ni na um pelo, 
da slika na tom mjestu, i to životinje, kojih više nema u njegovoj 
domovini, Tako je M, de Sautuola. pomislio, do te slike potjeću 
ođ pračovjeka, Njegovu misao potvrdila i znanost tekar iza 20 god. 

Naš istraživalac našao je u spilji čitavu industriju kremena i 
kostiju, pa ga je to uputilo da možda i slike pripadaj u početku mag 
dalenske dobe. Začuđno je, da tu fali sjeverni jelen, osim nekoliko 
ostataka na jugu Pireneja, dok ga ima mnogo na sjeveru Pireneja 
u raznim spiljama. Regbi da je ta životinja obitavala u ovim kraje- 
vima samo zimi, a u proljeće je odlazila put sjevera, Inače ki valja- 
lo ove slike u Altamiri pripisati kasnijoj dobi, nego li je doba ove 
životinje, to jest paleolitičnoj dobi, 

G. 1878. je Chiron otkrio također grteže o životinjama i to u 
spilji u Chabotu (Gard). Ni njemu ne htjedoše umah priznati, da 
su te slike tako stare, G. 1895, otkri francuski istraživalac Rivi- 
čre u spilji de la Mouthe (Dord.) slične životinjske slike kao u Alta- 
miri. U spilji su Gargas u Pirenejima ruke crveno naslikane, 

Dr. Capitan, Feaux, Cartailhac, Breuil posjetiše spilje u Al- 
tamiri i u Dordogni i dadoše pravo M. đe Sautuoli i Rivičresu G. 
1896. otkri Daleau u spilji Pair aou Pair (Gironde) slike životinja. 
Starina ovih slika moglo se točno odrediti, jer ih je pokrivala ne- 
taknuta kulturna naslaga iz dobe solutrčenske, pa su morale biti 
starije od te naslage, dakle iz dobe aurignacienske. Napokon prvi 
decenij našeg 20, vijeka priznađe ovu dilavijalnu umjetnost, jer su 
Dr. Capitan i svećenik Breuil u glasovitoj spilji Combarelles i 

Font de Gaume kod Les Eyzies (Dordogne) našli slike životinja, 
slične onima u Altamiri. Jednako je Cartailhac otkrio takove slike 
u Marsoulas (Haute Garonne). Jednakih slika kao u Altamiri, 
osobito divljih bivola, nađoše u spilji kod Niaux (Aričge). Budući 
da su Niaux i Marsoulas na sjevernom obronku Pireneja, to su nji- 
hove spilje spoj između Dordogne i Altamire. 


2, Crteži i ireski, 

Spilja u Altamiri, duga 280 metara, pokazuje u umjeinosti če- i 
tiri načina, Tu su u pećini urezani crteži, pa slikarije i to samo u 
crnom i samo u crvenom ie polihromičke, u 2 ili više boja. Usput 
budi spomenuto, da su stanovnici ovih spilja upotrebljavali kamenu 
svjetiljku sa životinjskim salom i stijenjem. Tu je naslikan jelen 
(cervus elaphus), 66 cm dug, vrlo realistički. Izvrsno je prikazan 
i divlji bivol, 57 cm dug. Vidi se po svemu, da ih je slikala sigurna 
ruka, No ljudske prikazbe su tude vrlo manjkave; ima ih samo 
6. Slično je i kod francuskih spilja, jer ni tu nije čovjek prikazan 
ili najviše tek u karikaturi (Marsoulas). šest ljudi u Altamiri imaju 
okrugla lica i dižu ruke kao starinske orante, to jest u položaju 
molitve, Misli se, da su to čarobnjaci iz kamene dobe, preobučeni 
u životinjske maske, 

Slike su u crnoj boji rjeđe, Tako je prikazan manji crni bivol, 
nad kojim je crna ruka kao znak vlasništva ili plemena, Posebna 
je oznaka za Altamiru, da su crni znakovi stariji nego li crveni 1 
polihromični, jer potonji često pokrivaju prve, Tu je crveno prika- 
zana: jedna ruka, mala divokoza i niz tačaka, Polihromički su pri- 
kazana: tri bivola, divlji konj i divlja svinja. Kako je sve to mogao 
pračovjek ovo divno prikazati i to sa sredstvima vrlo primitivnim? 
On je mogao imati kremen, ugljen i spomenutu kamenu svjetiljku, 
Na onaj je čovjek bio lovac, te je živio ili od lova ili na lovu, pa je 
i prikazao životinje, od kojih je i živio, M.,Verworn (Die Anfiinge 
der Kunst, Jena 1909), naziva ovu umjetnost »fizioplastičnom«, t, j, 
naravi vjernom, dočim umjetnost iz neolitika zove »ideoplastič- 
nom«, jer je plod umovanja i spekulacije, Ideoplastična je umjetnost 
i svih primitivnih naroda i djece. Prastari su tako lovci besvijesno 
prikazali ono, što prikazuju moderni realistički slikari svijesno. 


3, Pretpovjesne i etnografičke usporedbe, 

U Altamiri i Gargesu nalazimo prikazane ruke, Gotovo isto 
tako prikazuju ih i Australci u starijoj dobi, Kakova su lica ljudi u 
Altamiri, tako vidimo često kod Bušmana i Eskima. Od svih pri- 
mitivnih naroda Bušmani najradije slikaju. Oni prikazuju u bijeloj 
boji lavove, slonove, rhinozerose, antilope, pa ako usporedimo ove 
slike s onima u sjevernoj Africi, to bismo mogli kazati, da su Buš- 
mani zadnji ostaci paleolitičkih lovaca, koji su došli na jug preko 
sjeverne Afrike. Upravo u sjevernoj Africi otkriše mnoštvo slika, 
sličnih navedenima i sličnih onima kod Bušmana. 

Sada poznajemo mnoštvo spilja i mnogo slika po južnoj Fran- 
cuskoj i sjevernoj Španjolskoj, pa nam to jamči, da je u magdalen- 
sko doba — na svršetku paleolitične dobe — u ovim krajevima 
živio umjetnosti skloni narod, koji odgovara vrlo organiziranom 
tipu Cro-Magnon, kako se nazivlje taj tip po lubanji, što su je na- 
šli u Cro-Magnon kod Les Cyzies u Dordogni. Slike nam u Altami- 
ri jamče, da je pračovjek izvrsno poznavao zakone estetike i u 
njima uživao. U pračovjeku je dakle razum bio vrlo razvijen. 


Dr.F.R 

CRKVE U ENGLESKOJ. 


Vrlo često se pročuje u novije vrijeme, da je ovaj ili onaj pred- 
stavnik Engleske crkve ili kakav zbor takovih predstavnika pokrc- 
nuo akciju oko sjedinjenja Crkvi. Takovim se pothvatima ovdje 
odmah pripisuje velika znamenitost, osobito ako je kod njih su- 
djelovao makar i neslužbeno koji predstavnik pravoslavnih ili po- 
gotovo katolika, Biva to zato, što nijesmo bolje upućeni u mišljenje 
i nastojanje samih anglikanskih krugova. Kod nas se premalo prati 
pisanje engleskih znanstvenih i vjerskih časopisa. A zavirimo li 
samo nekoliko puta u koji broj njihov, bit će nam stvar odmah 
jasna, jer se sva engleska štampa vjerskim i crkvenim problemima 
toliko zanima, da je to pravo čudo kod jednoga naroda, koji je svu- 
da poznat kao čisto praktički i trgovački narod. 

Prateći pisanje nekih katoličkih engleskih časopisa odlučio 
sam, prema podacima, što sam ih tamo našao, da ovdje podam je- 
dan kratki ali iscrpivi pregled nastojanja anglikanskih krugova oko 
sjedinjenja Crkvi, a tom ću prilikom osobito oštro i jasno istaknuti 
stvar engleskih katolika prema predstavnicima engleske službene 
crkve, obzirom na ovo pitanje. Potakla me na to prvo potreba, 
da i mi uzmognemo oprezno prosuđivati događaje, koji se nižu oko 
toga pitanja; kao i želja, da udovoljimo engleskim katolicima, koji 
uvijek traže, da ih pratimo i dobro razumijemo u njihovu radu i 
njihovoj borbi, te u tu svrhu i obasiplju svu katoličku Centralnu 
Evropu pa i nas svojim dobrim časopisima, 

Nijesam imao na raspolaganje kakvu zaokruženiju stvar o tom 
pitanju, nego samo pojedine brojeve velike engleske katoličke 
znanstvene revije »The Month« i dvije malene brošire. No zato su 
svi podaci savremeni, jer su izvađeni iz tih publikacija, a novijega 
datuma. 


Možda bi mnogoga zanimao uopće postanak i historijski raz- 
vitak Engleske crkve, kao i sudbina katolika u Engleskoj od nje- 
zina postanka pa sve do danas. No za to mi nedostaje potrebno 


